b'\n_START_ARTICLE_\nJoel Robles\n_START_SECTION_\nIspanijos klubai\n_START_PARAGRAPH_\nRoblesas gim\xc4\x97 Chetaf\xc4\x97je ir \xc4\x8dia prad\xc4\x97jo lankyti vietinio klubo Getafe CF treniruotes. 2005\xc2\xa0m. jis persik\xc4\x97l\xc4\x97 \xc4\xaf netoliese esant\xc4\xaf Madrid\xc4\x85 ir tapo Atletico Madrid jaunimo klubo nariu. 2009\xc2\xa0m. jis pasira\xc5\xa1\xc4\x97 pirm\xc4\x85j\xc4\xaf profesional\xc5\xb3 kontrakt\xc4\x85 su klubu iki 2014\xc2\xa0m. ir pirm\xc4\x85j\xc4\xaf sezon\xc4\x85 praleido \xc5\xbeemesn\xc4\x97je lygoje._NEWLINE_Auk\xc5\xa1\xc4\x8diausioje Ispanijos futbolo lygoje Roblesas debiutavo 2010\xc2\xa0m. gegu\xc5\xbe\xc4\x97s 8 d. rungtyn\xc4\x97se su R. Sporting de Gij\xc3\xb3n po to, kai jau po 10 minu\xc4\x8di\xc5\xb3 tur\xc4\x97jo pakeisti susi\xc5\xbeeidus\xc4\xaf Sergio Asenjo (pagrindinis klubo vartininkas David de Gea \xc5\xa1ioms rungtyn\xc4\x97ms nebuvo registruotas). Rungtyn\xc4\x97s baig\xc4\x97si rezultatu 1\xe2\x80\x931._NEWLINE_2011\xc2\xa0m. David de Gea pasira\xc5\xa1ius su tart\xc4\xaf su Manchester United, o Sergio Arsenjo i\xc5\xa1nuomojus kitam klubui, Roblesui buvo suteiktas \xc5\xa1ansas tapti pagrindiniu komandos vartininku, ta\xc4\x8diau jau po 3 rungtyni\xc5\xb3 jo viet\xc4\x85 u\xc5\xbe\xc4\x97m\xc4\x97 belgas Thibaut Courtois._NEWLINE_2012\xc2\xa0m. Roblesas buvo i\xc5\xa1nuomotas Rayo Vallecano, po to kai \xc5\xa1io klubo pagrindinis vartininkas Dani Gim\xc3\xa9nez patyr\xc4\x97 traum\xc4\x85.\n_START_SECTION_\nAnglijos klubai\n_START_PARAGRAPH_\n2013\xc2\xa0m. \xc5\xbeiemos transfer\xc5\xb3 laikotarpiu Roblesas buvo i\xc5\xa1nuomotas Wigan Athletic komandai, su kuria gegu\xc5\xbe\xc4\x97s 11 d. laim\xc4\x97jo FA taur\xc4\x99._NEWLINE_2013\xc2\xa0m. vasar\xc4\x85 Roblesas u\xc5\xbe neskelbiam\xc4\x85 sum\xc4\x85 persik\xc4\x97l\xc4\x97 \xc4\xaf Everton FC kartu su buvusiu Wigan Athletic treneriu Roberto Mart\xc3\xadnez ir pasira\xc5\xa1\xc4\x97 5 met\xc5\xb3 sutart\xc4\xaf. Gruod\xc5\xbeio 26 d. jis debiutavo rungtyn\xc4\x97se su Sunderland AFC, po to, kai i\xc5\xa1 aik\xc5\xa1t\xc4\x97s 26 minut\xc4\x99 buvo pa\xc5\xa1alintas pagrindinis komandos vartininkas Timas Hovardas. Roblesui nepavyko atremti 11 metr\xc5\xb3 baudinio ir Everton FC pralaim\xc4\x97jo rungtynes rezultatu 0\xe2\x80\x931. _NEWLINE_Beveik vis\xc4\x85 karjer\xc4\x85 klube Roblesas buvo antrasis vartininkas, tik 2016 m. prad\xc5\xbeioje jis tapo pagrindiniu vietoje Timo Howardo, ta\xc4\x8diau savo \xc5\xbeaidimu ne\xc4\xaftikino treneri\xc5\xb3, jog gal\xc4\x97t\xc5\xb3 ir toliau b\xc5\xabti pagrindinis komandos vart\xc5\xb3 sargas ir klubas 2017 m. \xc4\xafsigijo Jordan Pickford ir Maarten Stekelenburg. _NEWLINE_2018 m. vasar\xc4\x85 jo sutartis su Everton FC baig\xc4\x97si ir vartininkas paliko komand\xc4\x85.\n_START_SECTION_\nSugr\xc4\xaf\xc5\xbeimas \xc4\xaf Ispanij\xc4\x85\n_START_PARAGRAPH_\n2018 m. liepos 5 d. Roblesas pasira\xc5\xa1\xc4\x97 4 met\xc5\xb3 sutart\xc4\xaf su Real Betis klubu ir tapo vartininko Pau L\xc3\xb3pez dubleriu.\n_START_SECTION_\nTarptautin\xc4\x97 karjera\n_START_PARAGRAPH_\nRoblesas yra atstovav\xc4\x99s po kart\xc4\x85 Ispanijos U-16, U-17, U-23 ir 2 kartus U-21 rinktin\xc4\x97ms. Su pastar\xc4\x85ja jis 2013\xc2\xa0m. laim\xc4\x97jo Europos \xc4\x8dempionat\xc4\x85.'